作者：贺铸
词牌/韵律：薄幸

paragraphs: 艳真多态。
更的的，频回眄睐。
便认得、琴心相许，与写宜男双带。
记画堂、斜月朦胧，轻颦微笑娇无奈。
便翡翠屏开，芙蓉帐掩，与把香罗偷解。
自过了收灯后，都不见、踏青挑菜。
几回凭双燕，丁宁深意，往来翻恨重帘碍。
约何时再。
正春浓酒暖，人闲昼永无聊赖。
厌厌睡起，犹有花梢日在。